కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
హిమాచల్ ప్రదేశ్ లోని సుదూర ప్రాంతాల్లో టెలికాం కనెక్టివిటీ/ మౌలిక సదుపాయాలను మెరుగుపరచడంపై సిఫారసులను విడుదల చేసిన ట్రాయ్
హిమాచల్ ప్రదేశ్ లోని మారుమూల, సుదూర జిల్లాల్లో టెలికాం కనెక్టివిటీ/ మౌలిక సదుపాయాలను మెరుగుపరచడంపై టెలికాం రెగ్యులేటరీ అథారిటీ ఆఫ్ ఇండియా  ఈ రోజు సిఫార్సులను విడుదల చేసింది.
పర్వత రాష్ట్రమైన హిమాచల్ ప్రదేశ్ లోని కొన్ని ప్రాంతాల్లో పేలవమైన టెలికాం కనెక్టివిటీ పరిస్థితిని, రాష్ట్రంలో డిజిటల్ అంతరాన్ని పరిష్కరించాల్సిన అవసరాన్ని పరిగణనలోకి తీసుకున్న అథారిటీ సంబంధిత వాటాదారులైన హెచ్ పి ప్రభుత్వ సమాచార సాంకేతిక విభాగం , స్థానిక రాష్ట్ర ప్రభుత్వ అధికారులు, టెలికాం సర్వీస్ ప్రొవైడర్లు, భారత్ బ్రాడ్ బ్యాండ్ నెట్వర్క్ లిమిటెడ్  ,స్థానిక వినియోగదారుల ప్రతినిధులతో సుమోటోగా సంప్రదింపులు ప్రారంభించింది.
టెలికాం మౌలిక సదుపాయాల అంతరం ప్రస్తుత స్థితిని అంచనా వేయడానికి, రాష్ట్రంలో ప్రస్తుతం ఉన్న డిజిటల్ అంతరాన్ని తగ్గించడానికి, ట్రాయ్ రాష్ట్రంలో బాగా ప్రభావితమైన నాలుగు రెవెన్యూ జిల్లాలు- లహౌల్ అండ్ స్పితి, చంబా, కులు ,మండి- లను గుర్తించింది.
హిమాచల్ ప్రదేశ్ లోని ఈ నాలుగు ప్రభావిత జిల్లాల్లో అందుబాటులో ఉన్న టెలికాం నెట్వర్క్ మౌలిక సదుపాయాల ప్రస్తుత స్థితిని గ్యాప్ విశ్లేషణ కోసం టిఎస్పిలు, బిబిఎన్ఎల్, యుఎస్ఓఎఫ్, విద్యుత్ ఉత్పత్తి / ప్రసార సంస్థల నుండి ట్రాయ్ పొందింది. గ్యాప్ విశ్లేషణ ఆధారంగా, హిమాచల్ ప్రదేశ్ లోని పైన పేర్కొన్న జిల్లాల్లో టెలికాం కనెక్టివిటీని మెరుగుపరచడానికి అథారిటీ సిఫార్సులను చేసింది.
ట్రాయ్ సిఫార్సుల ముఖ్య అంశాలు ఈ క్రింది విధంగా ఉన్నాయి:
ఎ.హిమాచల్ ప్రదేశ్  లో కనెక్టివిటీ లేని 25 గ్రామాలకు  టెలికాం మౌలిక సదుపాయాలు , కనెక్టివిటీని అందించడానికి అవసరమైన మూలధన వ్యయం  , నిర్వహణ వ్యయం  ను యుఎస్ఓఎఫ్ ద్వారా ప్రభుత్వం నిధులు సమకూర్చాలి.
బి. యుఎస్ఓఎఫ్ ప్రాయోజిత "దేశవ్యాప్తంగా అన్ కవర్డ్ గ్రామాలలో 4జి మొబైల్ సేవల సంతృప్తీకరణ" లో ఉన్న నిబంధనలు అదనంగా 20% కమ్యూనిటీలను దాని ప్రస్తుత పరిధిలో చేర్చడానికి వీలు కల్పిస్తున్నందున, యుఎస్ఓఎఫ్ వెంటనే ఈ 25 గ్రామాలకు  క్షేత్ర స్థాయి సర్వే అనంతరం 4 జి సౌకర్యం కల్పించడానికి తన 20% అదనపు పరిధిలో చేర్చాలని సిఫార్సు చేయబడింది.
ఈ 25 గ్రామాలలో 4జి కవరేజీని అందించడానికి అవసరమైన మొత్తం అదనపు ఖర్చు కూడా సూచించబడింది.
సి. నాన్-4జి ఆధారిత కవరేజీ ఉన్న 38 గ్రామాలలోని సెల్యులార్ మొబైల్ మౌలిక సదుపాయాలను కూడా యుఎస్ఓఎఫ్ ప్రాయోజిత "దేశవ్యాప్త అన్ కవర్డ్ గ్రామాలలో 4జి మొబైల్ సేవల సంతృప్తీకరణ”కింద 20% అదనపు పరిధి లోని 4 జి ఆధారిత టెలికాం సేవలకు అప్ గ్రేడ్ చేయాలని సిఫార్సు చేయబడింది.
డి. 4జి స్యాచురేషన్ స్కీం కోసం, ప్రస్తుతం ఒ ఎఫ్ సి లేదా ఇతర బ్యాక్ హౌల్ మీడియా అందుబాటులో లేని అటువంటి అన్ని గ్రామాలకు విఎస్ఎటి ఆధారిత బ్యాక్ హాల్ కనెక్టివిటీని యుఎస్ ఒఎఫ్ ప్రాథమికంగా ప్లాన్ చేయాలని సిఫారసు చేయబడింది. విఎస్ఎటి పరికరాన్ని నెలవారీ అద్దె మోడల్ లేదా షేర్డ్ బ్యాండ్ విడ్త్ మోడల్ తో సహా ఇతర ప్రస్తుత మోడళ్లపై తీసుకోవచ్చు. ఓఎఫ్ సీ బ్యాక్ హౌల్ అందుబాటులోకి వచ్చిన వెంటనే వీశాట్ కనెక్టివిటీని సరెండర్ చేయవచ్చు.
ఇ. భారత్ నెట్ ప్రాజెక్టు కింద సుదూర లేదా సరిహద్దు ప్రాంతాల్లో ఉన్న గ్రామాలకు టెలికామ్ కవరేజీని  విస్తరించడానికి ఎన్ ఎఫ్ ఎస్ నెట్ వర్క్ లో ఒకటి/ రెండు జతల ఓఎఫ్ సిని కేటాయించడానికి రక్షణ మంత్రిత్వ శాఖ  తో డి ఓ టి చర్చించాలి. ఒకవేళ ఇది సాధ్యం కానట్లయితే, అటువంటి గ్రామాలకు టెలికామ్ కవరేజీని విస్తరించడానికి దాని ప్రస్తుత ఫంక్షనల్ ఓఎఫ్ సి పై తగిన బ్యాండ్ విడ్త్ ను కేటాయించడానికి ఎంఓడీని సంప్రదించవచ్చు.
ఎఫ్. హిమాచల్ ప్రదేశ్ లోని రెవెన్యూ జిల్లాలైన చంబా, కుల్లు, లాహౌల్ , స్పితి, మండిలకు భారత్ నెట్ ప్రాజెక్టు కింద ఇంకా అనుసంధానం కాని గ్రామాలను వెంటనే వీశాట్ మీడియా ద్వారా అనుసంధానించాలి. ఓఎఫ్ సీ బ్యాక్ హౌల్ అందుబాటులోకి వచ్చిన వెంటనే వీశాట్ కనెక్టివిటీని సరెండర్ చేయవచ్చు.
జి. హిమాచల్ ప్రదేశ్ లో గుర్తించిన జిల్లాలకు, అన్ కవర్డ్ గ్రామాలకు మొబైల్ కవరేజీని అందించడంతో పాటు, అన్ని తెహ్సిల్స్ / తాలూకాలను కవర్ చేసే రింగ్ స్ట్రక్చర్ లో కోర్ ట్రాన్స్ మిషన్ బ్యాక్ హౌల్ నెట్ వర్క్ కు యుఎస్ఓఎఫ్ ద్వారా నిధులు సమకూర్చాలి. దీని కోసం వివరణాత్మక పెట్టుబడి ప్రణాళికపై ట్రాయ్ పనిచేస్తుంది. దానిని విడిగా సిఫార్సు చేస్తుంది.
హెచ్. లాహౌల్ అండ్ స్పితి, మండి, కులు, చంబా జిల్లాల్లోని అన్ని ప్రాంతాలతో సహా రాష్ట్రంలోని మారుమూల ఇంకా కొండ ప్రాంతాలను అనుసంధానించ డానికి టిఎస్పిలు / ఐపి-ఐ లకు
ఆర్ ఓ డబ్ల్యు ఛార్జీలు వసూలు చేయనందుకు డిఓటి హిమాచల్ ప్రదేశ్ రాష్ట్ర ప్రభుత్వంతో కేసు తీసుకోవచ్చు.
రాష్ట్ర ఆర్ ఓ డబ్ల్యూ నిబంధనలను కూడా వెంటనే 2016 ఆర్ వో నిబంధనల లో డిఓటి చేపట్టిన తాజా సవరణలకు సమలేఖనం చేయాలి.
ఐ. యుటిలిటీ/ ఇండస్ట్రియల్ టారిఫ్ లో ప్రాధాన్యతా ప్రాతిపదికన  టెలికాం సైట్ లకు విద్యుత్ ను అందించే విషయం పరిశీలనకు డాట్ రాష్ట్ర ప్రభుత్వంతో చర్చించాలి. మారుమూల ,కొండ ప్రాంతాల్లోని టెలికాం సైట్లకు  చివరి మైలు ఇన్ స్టలేషన్ ఛార్జీలను మాఫీ చేయడం పై డిఓటి రాష్ట్ర ప్రభుత్వంతో చర్చించాలి, ఎందుకంటే ఇది ఈ ప్రాంతాల్లో టెలికాం సేవలను త్వరగా ప్రారంభించడానికి సహాయపడుతుంది ఇంకా డిజిటల్ అంతరాన్ని పూడ్చడానికి సహాయపడుతుంది.
జె. రోడ్డు నిర్మాణం, రహదారి వెడల్పు లేదా ఇతర సంబంధిత పనులలో టిఎస్పిలతో ముందస్తు సమన్వయం  చేయాలని, టెలికాం నెట్ వర్క్ లకు జరిగిన నష్టాలకు చెల్లింపులకు కాంట్రాక్టర్ బాధ్యత ఒప్పందాలలో ఉండేలా డిఓటి రాష్ట్ర ప్రభుత్వం, ఎన్ హెచ్ ఏఐ , బి ఆర్ ఓతో సంప్రదించాలి.భవిష్యత్తులో రహదారుల విస్తరణ ,కొత్త రహదారి నిర్మాణ ప్రాజెక్టులలో యుటిలిటీ నాళాలను నిర్మించే అవకాశాలను అన్వేషించడానికి డిఓటి రాష్ట్ర ప్రభుత్వంతో కూడా మాట్లాడాలి. ఇది రాష్ట్రంలో టెలికాంతో సహా అన్ని యుటిలిటీ మౌలిక సదుపాయాలను త్వరగా ప్రారంభించడానికి సహాయపడుతుంది.
కె. మారుమూల, కొండ ప్రాంతాల్లోని ముఖ్యమైన వ్యూహాత్మక టెలికాం సైట్లలో సోలార్ ప్యానెల్స్ ఏర్పాటుకు నిధులు సమకూర్చడానికి ఒక పథకంతో ముందుకు రావడానికి ఎంఎన్ఆర్ఇ ,హిమాచల్ ప్రదేశ్ ప్రభుత్వాలకు డిఓటి ప్రతిపాదించాలని అథారిటీ సిఫార్సు చేసింది
ఎ ఎక్స్. హిమాచల్ ప్రదేశ్ లోని మారుమూల, కొండ ప్రాంతాల్లో బి ఎస్ ఎన్ ఎల్ విఎస్ఎటిలో నిర్వహిస్తున్న ఇటువంటి అన్ని సైట్లను డిఓటి సైట్ వారీగా విశ్లేషించాలి. ప్రభుత్వ వ్యూహాత్మక లేదా సర్వీస్ డెలివరీ అవసరాలను తీర్చడం కోసం పని చేస్తున్న అటువంటి అన్ని సైట్ లకు, ఈ సైట్ లను నడపడానికి అయ్యే మొత్తం నిర్వహణ ఖర్చులను ప్రభుత్వం భరించాలి.
ఎ ఎల్ ఎల్. సిక్కింలో డిజిటల్ కనెక్టివిటీ, మౌలిక సదుపాయాలను మెరుగుపరచడానికి అనేక అంశాలపై డిఓటి తరపున చర్యలు కోరుతూ ట్రాయ్ ఇంతకు ముందు డిఓటి కి ఎం -5/9 /  / 2021-క్యూఓఎస్ 07.10.2022 తేదీ తో డిఓ లెటర్ రాసింది. సిక్కింకు సంబంధించిన అన్ని అంశాలపై డిఓటి వెంటనే చర్యలు ప్రారంభించాలి. లేఖలోని కొన్ని యాక్షన్ పాయింట్ లు:బిఎస్ ఎన్ ఎల్ ద్వారా భారత్ నెట్/యుఎస్ ఒఎఫ్ నిధులతో కూడిన ప్రాజెక్ట్ నిర్వహణ కోసం ఒక ప్రత్యేక ఎస్క్రో ఖాతాను నిర్వహించడం,భారత్ నెట్ ,ఇతర యుఎస్ ఒఎఫ్ నిధులతో కూడిన ప్రాజెక్టుల అమలు, నిర్వహణ కోసం సాంకేతిక నైపుణ్యం, అనుభవం ఉన్న సిబ్బందితో ఎల్ ఎస్ ఎ ఫీల్డ్ యూనిట్ల కింద రాష్ట్రాల వారీగా ప్రత్యేక ప్రాజెక్ట్ డివిజన్ ఏర్పాటు.జిపియుల గురించి తక్షణ సమాచారం కోసం రాష్ట్రాలకు ఒక యంత్రాంగాన్ని ఏర్పాటు చేయడం,తమకు లేవనెత్తిన ప్రతి వైర్డ్-లైన్ సర్వీస్ డిమాండ్ వెయిటింగ్ లిస్టును నిర్వహించడానికి టిఎస్పిలపై లైసెన్స్ షరతును అమలు చేయడం హిమాచల్ ప్రదేశ్ రాష్ట్రానికి కూడా సమానంగా వర్తిస్తుంది. హిమాచల్ ప్రదేశ్ కు సంబంధించిన మేరకు పైన పేర్కొన్న డిఓ లేఖలో పేర్కొన్న అంశాలను కూడా వీలైనంత త్వరగా అమలు చేయాలని అథారిటీ సిఫార్సు చేసింది.
ఈ సిఫారసులను ట్రాయ్ వెబ్ సైట్ లో www.trai.gov.in ఉంచారు. ఏదైనా వివరణ/సమాచారం కోసం - శ్రీ సంజీవ్ కుమార్ శర్మ, సలహాదారు , టెలిఫోన్ నెంబరు +91-11-23236119 పైన, లేదా ఇమెయిల్ "advbbpa@trai.gov.in" ద్వారా సంప్రదించవచ్చు.